CELEX: 62019CA0021
Language: mt
Date: 2020-09-03 00:00:00
Title: Kawżi Magħquda C-21/19 u C-23/19: Sentenza tal-Qorti tal-Ġustizzja (Il-Ħames Awla) tat-3 ta' Settembru 2020 (talbiet għal deċiżjoni preliminari tal-Gerechtshof Arnhem-Leeuwarden – Il-Pajjiżi l-Baxxi) – proċeduri kriminali kontra XN (C-21/19), YO (C-22/19), P. F. Kamstra Recycling BV (C-23/19) (Rinviju għal deċiżjoni preliminari – Skart – Vjeġġi – Regolament (KE) Nru 1013/2006 – Skart suġġett għall-proċedura ta’ notifika u ta’ kunsens bil-miktub minn qabel – Artikolu 1(3) – Vjeġġi suġġetti għal rekwiżiti ta’ approvazzjoni – Direttiva 2008/98/KE – Artikolu 5(1) – Kunċett ta’ “prodotti sekondarji” – Regolament (KE) Nru 1069/2009 – Il-punt 1 tal-Artikolu 3 – Kunċett ta’ “prodotti sekondarji mill-annimali” – Vjeġġi ta’ taħlita ta’ prodotti sekondarji mill-annimali u ta’ materjali oħra)

9.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 378/6
            
         
      Sentenza tal-Qorti tal-Ġustizzja (Il-Ħames Awla) tat-3 ta' Settembru 2020 (talbiet għal deċiżjoni preliminari tal-Gerechtshof Arnhem-Leeuwarden – Il-Pajjiżi l-Baxxi) – proċeduri kriminali kontra XN (C-21/19), YO (C-22/19), P. F. Kamstra Recycling BV (C-23/19)
      (Kawżi Magħquda C-21/19 u C-23/19) (1)
      
      (Rinviju għal deċiżjoni preliminari - Skart - Vjeġġi - Regolament (KE) Nru 1013/2006 - Skart suġġett għall-proċedura ta’ notifika u ta’ kunsens bil-miktub minn qabel - Artikolu 1(3) - Vjeġġi suġġetti għal rekwiżiti ta’ approvazzjoni - Direttiva 2008/98/KE - Artikolu 5(1) - Kunċett ta’ “prodotti sekondarji” - Regolament (KE) Nru 1069/2009 - Il-punt 1 tal-Artikolu 3 - Kunċett ta’ “prodotti sekondarji mill-annimali” - Vjeġġi ta’ taħlita ta’ prodotti sekondarji mill-annimali u ta’ materjali oħra)
      (2020/C 378/07)
      Lingwa tal-kawża: l-Olandiż
      
         Qorti tar-rinviju
      
      Gerechtshof Arnhem-Leeuwarden
      
         Partijiet fil-proċeduri kriminali prinċipali
      
      XN (C-21/19), YO (C-22/19), P. F. Kamstra Recycling BV (C-23/19)
      
         Dispożittiv
      
      
                  1)
               
               
                  L-Artikolu 5(1) tad-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi, u l-punt 1 tal-Artikolu 3 tar-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (Regolament dwar prodotti sekondarji tal-annimali), għandhom jiġu interpretati fis-sens li materjal li ma jistax jiġi kklassifikat bħala “prodott sekondarju”, fis-sens tal-ewwel waħda minn dawn id-dispożizzjonijiet, jista’ madankollu jitqies bħala “prodott sekondarju mill-annimali”, fis-sens tat-tieni waħda minn dawn id-dispożizzjonijiet.
               
            
                  2)
               
               
                  L-Artikolu 1(3)(d) tar-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart, kif emendat bir-Regolament tal-Kummissjoni (UE) Nru 135/2012 tas-16 ta’ Frar 2012, għandu jiġi interpretat fis-sens li l-vjeġġi ta’ prodotti sekondarji mill-annimali li jaqgħu taħt ir-Regolament Nru 1069/2009 huma esklużi mill-kamp ta’ applikazzjoni tar-Regolament Nru 1013/2006, kif emendat bir-Regolament Nru 135/2012, ħlief fil-każijiet fejn ir-Regolament Nru 1069/2009 jipprevedi b’mod espliċitu l-applikazzjoni tar-Regolament Nru 1013/2006, kif emendat bir-Regolament Nru 135/2012.
               
            
                  3)
               
               
                  L-Artikolu 1(3)(d) tar-Regolament Nru 1013/2006, kif emendat bir-Regolament Nru 135/2012, għandu jiġi interpretat fis-sens li din id-dispożizzjoni tapplika għall-vjeġġ ta’ taħlita ta’ prodotti sekondarji mill-annimali tal-Kategorija3, fis-sens tal-Artikolu 10 tar-Regolament Nru1069/2009, u ta’ materjali oħra, ikklassifikati bħala skart mhux perikoluż, fis-sens tar-Regolament Nru 1013/2006, kif emendat bir-Regolament Nru 135/2012. Il-proporzjon li l-prodotti sekondarji mill-annimali jirrappreżentaw fit-taħlita ma huwiex rilevanti f’dan ir-rigward.
               
            
         (1)  ĠU C 139, 15.4.2019.